यही बेला पूर्वाधारमा पनि ठूलो लगानी आवश्यक देखिएको छ। विश्व बैंकका अनुसार पाइप लाइनमा रहेका जलविद्युत आयोजनाहरुका लागि सन् २०३० भित्र साढे २६ अर्ब अमेरिकी डलर लगानी आवश्यक छ। अहिलेको अवस्थामा यो रकम कुल गार्हस्थ उत्पादनको १२० प्रतिशत हाराहारी हो। यस्तै लगानी बोर्डको वेबसाइटमा प्रमुखताका साथ राखिएका रेलवे, सडक, एयरपोर्ट एवं शहरी मेट्रो लगायत आठ परियोजनाका लागि १९ देखि २१ अर्ब अमेरिकी डलर आवश्यक छ।
